2022 2 24
Europos Sąjungos oficialusis leidinys
LT
L 45/1529 KOMISIJA PARENGIAMIEJI VEIKSMAI
PA 02 — SKYRIUS EUROPOS STRATEGINĖS INVESTICIJOS (tęsinys) PA 02 20
(tęsinys)
PA 02 20 02
(tęsinys) Vykdant šiuos parengiamuosius veiksmus, Sąjungos kaimai glaudžiai bendradarbiaus tarpusavyje ir su Sąjungai nepriklausančiais kaimais stiprindami bendrus gebėjimus ir konkrečiai dalydamiesi patirtimi, perduodami žinias ir praktinę patirtį, susijusią su tvarios energetikos ir kovos su klimato kaita planavimu, keisdamiesi geriausiais pavyzdžiais klimato kaitos švelninimo ir prisitaikymo prie jos srityje, dalydamiesi žiniomis apie Sąjungos naujoviškas finansines priemones, kuriomis remiamos investicijos į tvarią energetiką.
Vykdant šiuos parengiamuosius veiksmus, analizuojama turima geroji patirtis, susijusi su kaimuose ir kaimo vietovėse vykdytu tvarios energetikos ir kovos su klimato kaita planavimu, ir kuriamos novatoriškos integruotos kaimų strategijos, padėsiančios tinkamai spręsti prieigos prie energijos, energijos nepritekliaus, klimato kaitos švelninimo ir šiltnamio efektą sukeliančių dujų kiekio mažinimo, taip pat kaimų teritorijų prisitaikymo prie klimato kaitos klausimus.
Šios strategijos turėtų būti suderintos su strategija „Švari mūsų visų planeta“ (2018 m. lapkričio 28 d.
Komisijos komunikatas Europos Parlamentui, Europos Vadovų Tarybai, Tarybai, Europos ekonomikos ir socialinių reikalų komitetui, Regionų komitetui ir Europos investicijų bankui „Švari mūsų visų planeta.
Strateginė klestinčios, modernios ir konkurencingos neutralizuoto poveikio klimatui Europos ekonomikos ateities vizija“, (COM(2018) 773 galutinis)) ir dokumentų rinkiniu „Švari energija visiems europiečiams“ (2016 m. lapkričio 30 d.
Komisijos komunikatas Europos Parlamentui, Tarybai, Europos ekonomikos ir socialinių reikalų komitetui, Regionų komitetui ir Europos investicijų bankui „Švari energija visiems europiečiams“ (COM(2016) 860 galutinis)), taip pat su Jungtinių Tautų darnaus vystymosi tikslais ir iniciatyvos „Tvari energija visiems“ tikslais.
Be to, nustatomos šiltnamio efektą sukeliančių dujų kiekio skaidrios stebėsenos, ataskaitų teikimo ir patikros nuostatos vadovaujantis Jungtinių Tautų bendrosios klimato kaitos konvencijos reikalavimais.
PA 02 20 03
Parengiamieji veiksmai – Dirbtinis intelektas ir didieji duomenys skaitmeninės viešojo administravimo institucijų transformacijos srityje Europoje: Europos platforma regionams Duomenys (Diferencijuoti asignavimai) 2022 m. asignavimai Įsipareigojimai
p.m.
2021 m. asignavimai
Mokėjimai
255 000
Įsipareigojimai
Mokėjimai
p.m.
p.m.
2020 m. vykdymas Įsipareigojimai
850 000,—
Mokėjimai
0,—
Paaiškinimai Šis asignavimas skirtas per parengiamuosius veiksmus neįvykdytiems ankstesnių metų įsipareigojimams padengti.
Vykdant šiuos parengiamuosius veiksmus bus sukurta Europos regionų platforma, skirta dirbtinio intelekto ir didžiųjų duomenų klausimams, siekiant pagerinti viešojo administravimo veiksmingumą ir į naudotojus orientuotas paslaugas.
Sparti skaitmeninių technologijų integracija kelia nemažai problemų nacionalinėms, regionų ir vietos valdžios institucijoms.
Svarbus šios transformacijos aspektas yra susijęs su piliečių ir įmonių lūkesčiais dėl jų bendravimo su vyriausybėmis.
Todėl reikia, kad siekdamos spręsti šį uždavinį vyriausybės vykdytų skaitmeninę transformaciją.
Viešojo administravimo institucijos turi pakeisti savo darbo ir organizavimosi būdus.
Jos turi užtikrinti įgūdžius, reikalingus naujų skaitmeninių priemonių naudojimui, ir bendradarbiauti su piliečiais bei įmonėmis ir kartu su jais prisiimti įsipareigojimus.